By Liedjiesbos wy ons ons daaraan toe om die omgewing te bewaar. Hierdie denkwyse inspireer ons om slegs inheemse plante te plant en sover moontlik net van natuurlike produkte en metodes gebruik te maak.
Ons het in 2008 begin om honderde inheemse bome en struike te plant en gaan steeds daarmee voort. Wat voorheen landbougrond was, sal mettertyd 'n inheemse bos wees om 'n tuiste te bied aan talle voëls, insekte en…
Ons het in 2008 begin om honderde inheemse bome en struike te plant en gaan steeds daarmee voort. Wat voorheen landbougrond was, sal mettertyd 'n inheemse bos wees om 'n tuiste te bied aan talle voëls, insekte en ander klein diertjies. Dis hoe die naam Liedjiesbos tot stand gekom het - liedjies wat uit die bos uit kom. Eendag sal ons weer die natuur se stem kan hoor!
Die geboue op die perseel is ou skure wat omskep is in funksionele, argitektoniese strukture wat met die omgewing saamsmelt. Die argitekte Jan en Petria Smit het dit só ontwerp om so min as moontlik energie te verbruik om die binnekant te verhit of te verkoel. Die meeste van die oorspronklike boumateriale is hergebruik of herwin, en energiebesparende toestelle en sonkrag-geysers is geïnstalleer om omgewingsvriendelik te wees.
Die interieur weerspieël die eienaars se liefde vir kuns, oudhede en reis. Die dekor kombineer oud, nuut, Afrika, Egipte, China, Viëtnam en veel meer. Al hierdie elemente skep 'n interessante omgewing met 'n sjiek dog gerieflike atmosfeer.
Gaste wat na Liedjiesbos B&B gekyk het, het ook belangstelling getoon in die volgende lekke plekke:
Frans Kleynhans-weg 13, Groenvlei, Bloemfontein, 9301, Vrystaat